Komisijos sprendimas
1996 m. rugsėjo 30 d.
iš dalies keičiantis Komisijos sprendimą 93/402/EEB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš Pietų Amerikos šalių
(tekstas svarbus EEE)
(96/595/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 14, 15 ir 16 straipsnius,
kadangi gyvūnų sveikatos reikalavimai ir veterinarinis sertifikavimas importuojant šviežią mėsą iš Kolumbijos, Paragvajaus, Urugvajaus, Brazilijos, Čilės ir Argentinos nustatyti Komisijos sprendimu 93/402/EEB [2] su paskutiniais pakeitimais, padarytais Sprendimu 95/443/EEB [3];
kadangi buvo nustatyti griežtesni subproduktų, skirtų žmonėms vartoti ir naminių gyvūnų ėdalo pramonei, sveikatos reikalavimai; kadangi atsižvelgiant į patirtį manoma, kad reikėtų sustiprinti tokių produktų kontrolę, sveikatos sertifikate nurodant perdirbimo įmonės, kurioje jie bus termiškai apdorojami, pavadinimą ir adresą;
kadangi Brazilijos institucijos paprašė Komisijos dalį Mato Grosso valstijos įtraukti į Brazilijos teritorijas, iš kurių valstijos narės leidžia importuoti šviežią mėsą be kaulų;
kadangi patikrinimo, kurį Komisija atliko vietoje 1996 m. birželio mėn., metu buvo nustatyta, kad gyvūnų sveikatos būklė, veterinarinės tarnybos ir snukio ir nagų ligos kontrolės programa šioje Mato Grosso dalyje yra patenkinami; kadangi manoma, kad tikslinga įtraukti šią Mato Grosso dalį į tuos Brazilijos regionus, iš kurių valstybės narės leidžia importuoti šviežią galvijų mėsą be kaulų;
kadangi Brazilijos ir Mato Grosso veterinarinės institucijos pateikė būtinas garantijas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/402/EEB I priedas pakeičiamas šio sprendimo I priedu. Sprendimo 93/402/EEB III priedo 1 dalis pakeičiama šio sprendimo II priedu.
2 straipsnis
a) Valstybės narės 60 dienų po šio sprendimo paskelbimo valstybėms narėms leidžia importuoti iš Brazilijos šviežią mėsą, pagamintą ir sertifikuotą laikantis Sprendime 93/402/EEB nustatytų reikalavimų prieš įsigaliojant šiam sprendimui.
b) Valstybės narės 60 dienų po šio sprendimo paskelbimo valstybėms narėms leidžia importuoti iš Kolumbijos, Paragvajaus, Urugvajaus, Brazilijos, Čilės ir Argentinos subproduktus, skirtus termiškai apdorotiems mėsos pagrindo produktams gaminti, pagamintus ir sertifikuotus laikantis Sprendime 93/402/EEB nustatytų reikalavimų prieš įsigaliojant šiam sprendimui.
3 straipsnis
Šis sprendimas pradedamas taikyti 10 dieną nuo jo paskelbimo valstybėms narėms.
4 straipsnis
Šis sprendimas skirtas valstybėms narėms.
Priimta Briuselyje, 1996 m. rugsėjo 30 d.